Εθνική Οδός 4α (Ελλάδα)

Η **Εθνική Οδός 4α** **(ΕΟ4Α)** είναι οδός ταχείας κυκλοφορίας (μελλοντικά πιθανόν να μετεξελιχθεί σε Κάθετο της Εγνατίας Οδού) υπό κατασκευή με δύο λωρίδες ανά κατεύθυνση στην περιφέρεια Κεντρικής Μακεδονίας. Θα συνδέει την Έδεσσα με τη Νάουσα και τη Βέροια. Υπό κατασκευή με διάφορες εργολαβίες είναι το τμήμα από την Νάουσα μέχρι τη Βέροια, ενώ στην Πέλλα δεν έχει καθοριστεί επίσημα ακόμα από ποια σημεία θα περνάει η οδός. Μελετάται επίσης σύνδεσή του με τον αυτοκινητόδρομο της Εγνατίας Οδού.

## Διαδρομή
### Πόλεις
* &nbsp;*μελλοντικά* Έδεσσα
* &nbsp;Σκύδρα (δεν είναι σίγουρο ακόμα αν θα περνάει ή όχι ο δρόμος από την Σκύδρα)
* &nbsp;Νάουσα
* &nbsp;*μελλοντικά* Βέροια (διασταύρωση με ΕΟ4)

### Χρονοαπόσταση (προς το παρόν Αβάσιμη)

## Τμήματα
### Ο υπάρχων δρόμος
Το υπάρχον τμήμα θα ξεκινάει:
* ή από την διασταύρωση με την ΕΟ2 στο Μαυροβούνι και θα καταλήγει στη Βέροια περνώντας από τη Σκύδρα, τον Κοπανό (7 χιλιόμετρα ανατολικά της Νάουσας) και από την Πατρίδα. 
* ή από τα Νότια της Έδεσσας, περνώντας από χωριά όπως την Πλατάνη, τα Πολλά Νερά, την Μαρίνα και τον Κοπανό, και θα καταλήγει στην Βέροια.

Έχει προδιαγραφές παλαιού προτύπου εθνικής οδού, με 1 λωρίδα ανά κατεύθυνση χωρίς λωρίδα έκτακτης ανάγκης και με κατάσταση οδοστρώματος μέτρια προς κακή.

### Το υπό κατασκευή τμήμα οδού ταχείας κυκλοφορίας

Το υπό μελέτη τμήμα της οδού ταχείας κυκλοφορίας αφορά τη μελέτη ενός άξονα μήκους 34,5 χιλιομέτρων που θα συνδέει την Εγνατία Οδό µε την ΕΟ2, παρακάπτοντας την πόλη της Βέροιας, τον Κοπανό και θα αποτελεί την κύρια σύνδεση του Νομού Πέλλας με την Εγνατία Οδό. Ο άξονας θα αποτελείται από 2 τμήματα, μία αρτηρία αστικής διατοµής μήκους 1,6 χιλιομέτρων και μία αρτηρία υπεραστικής διατοµής μήκους 32,9 χιλιομέτρων. Συγκεκριμένα η αρτηρία αστικής διατοµής θα έχει τα εξής χαρακτηριστηκά:
* συνολικό πλάτος διατοµής 24 μέτρων
* πλάτος νησίδας 4 μέτρων εκ των οποίων τα 3 μέτρα είναι πεζοδρόμιο
* 2 λωρίδες ανά κατεύθυνση πλάτους 3,5 μέτρων η κάθε µία
* πεζοδρόµιο πλάτους 2,5 μέτρων
Από την άλλη η αρτηρία υπεραστικής διατοµής θα έχει:
* συνολικό πλάτος διατοµής 21,5 μέτρων
* πλάτος νησίδας 4 μέτρων
* 2 λωρίδες ανά κατεύθυνση πλάτους 3,5 μέτρων η κάθε µία
* Λωρίδα έκτακτης ανάγκης πλάτους 1,25 µέτρων 
Επίσης ο άξονας θα περιλαμβάνει 14 κόμβους, εκ των οποίων οι 10 θα είναι ισόπεδοι και οι 4 θα είναι ανισόπεδοι. Συγκεκριμένα για τον κόμβο του Μακροχωρίου η μελέτη προβλέπει την κατασκευή ισόπεδου κόμβου σε πρώτο στάδιο και τη μετατροπή σε ανισόπεδο τετρασκελή κόμβο, μορφής μισού τριφυλιού σε δεύτερο στάδιο.  Προβλέπεται ακόμη η κατασκευή παράπλευρου οδικού δικτύου συνολικού πλάτους διατομής 6 μέτρων. 

Από τον άξονα των 34,5 χιλιομέτρων, ένα τμήμα 7,7 χιλιομέτρων ανάμεσα σε Πατρίδα και Νάουσα κατασκευάστηκε. Η κατασκευή του έργου είχε ξεκινήσει με μία κατασκευαστική εταιρεία τη δεκαετία του 2000 αλλά το έργο σταμάτησε καθώς παρατηρήθηκε το φαινόμενο πολύ μεγάλων αποζημιώσεων για τις απαραίτητες απαλλοτριώσεις. Αυτό είχε σαν αποτέλεσμα το 2010 να διαλυθεί η εργολαβία και να γίνει νέος διαγωνισμός. Μετά από ατυχής διαγωνισμούς οι οποίοι κράτησαν σχεδόν 3 χρόνια. Τελικά το έργο επαναδημοπρατήθηκε στις 14 Μαΐου του 2013 με την Αθωνική Τεχνική Α.Ε. να κερδίζει την εργολαβία του έργου το οποίο έχει προϋπολογισμό 31,5 εκατομμύρια ευρώ. Τελικά μετά από πολλές καθυστερήσεις το έργο δόθηκε στην κυκλοφορία τον Φεβρουάριο του 2017.

## Παραπομπές


## Πηγές
* Ιστοσελίδα Motorway exit, 4α Οδός Ταχείας Κυκλοφορίας (Odos Taheias Kykloforias) 
*http://dlib.statistics.gr/Book/GRESYE_02_2007_00001.pdf Σύμφωνα με το Μητρώο Εθνικών Οδών της ΕΣΥΕ, 1998

4α